open-index/open-wikipedia-markdown huggingface dataset:
Ράχη Ημαθίας

Η **Ράχη** είναι οικισμός της Κεντρικής Μακεδονίας στην Περιφερειακή Ενότητα Ημαθίας.

## Γεωγραφικά - ιστορικά στοιχεία
Η Ράχη βρίσκεται στους νοτιοανατολικούς πρόποδες του όρους Βέρμιο σε υψόμετρο 390 μέτρα. Απέχει περίπου 5 χλμ. Ν. από την Βέροια (έδρα του δήμου) και 75 χλμ. Δ.-ΝΔ. από την Θεσσαλονίκη ενώ στα ανατολικά του χωριού περνάει η Εγνατία Οδός και ο ποταμός Αλιάκμονας. Μετά τους Βαλκανικούς πολέμους και την ανταλλαγή πληθυσμών, η Επιτροπή Αποκατάστασης Προσφύγων (ΕΑΠ) εγκατέστησε 47 οικογένειες (164 άτομα) προσφύγων.

Aναφέρεται επίσημα, μετά τους Βαλκανικούς Πολέμους και την απελευθέρωση της Μακεδονίας, το 1918 στο ΦΕΚ 98Α - 05/05/1918 με την παλιά ονομασία από την περίοδο της τουρκοκρατίας ως *Ράχωβα* να προσαρτάται στο δήμο Βεροίας. Το 1926 με το ΦΕΚ 401Α - 12/11/1926 μετονομάστηκε σε *Ραχιά* και το 1927 με το ΦΕΚ 86Α - 16/05/1927 ορίστηκε έδρα της ομώνυμης νεοϊδρυθείσας κοινότητας. Το 1953 με το ΦΕΚ 86Α - 16/05/1927 μετονομάστηκε σε Ράχη. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι, μαζί με την Καστανιά αποτελούν την κοινότητα Καστανιάς η οποία υπάγεται στη Δημοτική Ενότητα Βέροιας του Δήμου Βέροιας ενώ σύμφωνα με την απογραφή του 2011 απογράφησαν 32 κάτοικοι.

Οι απογραφές πληθυσμού μετά τον Β' Παγκόσμιο Πόλεμο είναι: 

## Εξωτερικοί σύνδεσμοι

* Ραχιά (Ράχη) Ημαθίας στο https://www.youtube.com/
* Η ποδοσφαιρική ομάδα Εθνικού Ράχης Ημαθίας από την https://www.europeana.eu/el.

## Παραπομπές


Κατηγορία:Χωριά της περιφερειακής ενότητας Ημαθίας
Κατηγορία:Δήμος Βέροιας
Εαννατούμ

Ο **Εαννατούμ** ήταν Σουμεριακός *"Ενσί"* ή βασιλιάς της Λαγκάς (περί το 2500 π.Χ. - 2400 π.Χ.), δημιούργησε μια από τις πρώτες μεγάλες αυτοκρατορίες στην ιστορία. Κατέκτησε το Ελάμ, κατέστρεψε τα Σούσα και πολλές άλλες Ιρανικές πόλεις, επέκτεινε την κυριαρχία του σε ολόκληρη την Σουμερία και το Ακκάδ. Ο Εαννατούμ γιος του Ακουργκάλ και εγγονός του Ουρ-Νάνσε κατέκτησε όλες τις μεγάλες πόλεις της Σουμερίας όπως Ουρ, Νιππούρ, Ακσάκ, Λάρσα και Ουρρούκ. Μπήκε σε σύγκρουση με την γειτονική πόλη της Ούμμας για την εύφορη πεδιάδα της Γκου-Εντίν. Ο ίδιος ο βασιλιάς βρισκόταν προσωπικά στην διοίκηση του στρατού του, νίκησε την Ούμμα και ανέτρεψε τον βασιλιά Ους, προχώρησε σε Συνθήκη με τον διάδοχο του Ενκάλ που καταγράφεται στην Στήλη των Γυπών. Ο Εαννατούμ έκανε την Ούμμα φόρο υποτελή του, πλήρωνε ετήσια ένα ποσό με σιτάρι στο θησαυροφυλάκιο της θεάς Νίνας. Επέκτεινε την εξουσία του πέρα από τα όρια της Σουμερίας, κατέκτησε το Ελάμ και την πόλη Αζ του Περσικού κόλπου, πήρε τον τίτλο του βασιλιά του Κις και ζήτησε φόρο υποτέλειας από την Μαρί. Τον διαδέχθηκε ο αδελφός του Εναννατούμ Α΄.

## Η Στήλη των Γυπών

Η περίφημη Στήλη των Γυπών βρίσκεται σήμερα στο Μουσείο του Λούβρου, οι ανασκαφές το ανακάλυψαν στο Τέλλο του Ιράκ (1881). Η στήλη είχε ύψος 1.80 μέτρα και πλάτος 1.30 μέτρα, κατασκευάστηκε περί το 2500 π.Χ. - 2400 π.Χ. Η ανέγερση του έγινε με στόχο να γίνει μνημείο του Εαννατούμ ώστε να εορτάσει την νίκη του απέναντι στον βασιλιά της Ούμμας Ους και την συμφωνία που έκλεισε με τον διάδοχο του Ενκάλ. Στην στήλη εμφανίζονται διάφορα περιστατικά, σε ένα από αυτά ο βασιλιάς παρουσιάζεται μπροστά από τους βαριά οπλισμένους στρατιώτες του, στο δεξί του χέρι κρατάει ένα όπλο με τρεις ράβδους που ενώνονται με δακτυλίδια. Σε άλλη παράσταση ο βασιλιάς φοράει μια λωρίδα στο πρόσωπο που είναι χαραγμένο το όνομα του, οδηγεί το άρμα του και από πίσω ακολουθεί ο στρατός του με κράνη και λόγχες. Στην άλλη πλευρά της στήλης υπάρχει παράσταση του θεού του πολέμου Νινουρτά, προστάτη της Λαγκάς, αυτό δείχνει ότι αφιέρωσε την νίκη στον θεό που ήταν υπό την προστασία του. Στην νίκη καταγράφονται 3.600 νεκροί από τον στρατό της Ούμμας, ο βασιλιάς Ους σκοτώθηκε σε εξέγερση στην πόλη του.

## Παραπομπές



## Πηγές

*Van De Mieroop, Marc (2004). A History of the Ancient Near East: Ca. 3000-323 BC. Wiley.
*Finegan, Jack (2019). Archaeological History Of The Ancient Middle East. Routledge. 
*Kleiner, Fred S.; Mamiya, Christin J. (2006). Gardner's Art Through the Ages: The Western Perspective — Volume 1 (12th ed.). Belmont, California, USA: Thomson Wadsworth.
*Sallaberger, Walther; Schrakamp, Ingo (2015). History & Philology (PDF). Walther Sallaberger & Ingo Schrakamp (eds), Brepols.

Κατηγορία:Βασιλείς της Λαγκάς
Τζέιμς Μποντ, πράκτωρ 007: Επιχείρηση Οκτάπουσι

Το ***Τζέιμς Μποντ, πράκτωρ 007: Επιχείρηση Οκτάπουσι*** (πρωτότυπος τίτλος:*Octopussy*) είναι μια βρετανική κατασκοπευτική ταινία του 1983 και αποτελεί τη δέκατη τρίτη ταινία της σειράς ταινιών *[[Τζέιμς Μποντ]]* σε παραγωγή της Eon Productions. Η ταινία γυρίστηκε για την Metro-Goldwyn-Mayer κυρίως. Σε σκηνοθεσία του Τζον Γκλεν και σε σενάριο των Τζορτζ ΜακΝτόναλντ Φρείζερ,Ρίτσαρντ Μαϊμπάουμ και Μαίκλ Γουίλσον, πρωταγωνιστεί ο Ρότζερ Μουρ στον ρόλο του Τζέιμς Μποντ για έκτη φορά σε ταινία της Eon Productions, μαζί με τους Μοντ Άνταμς, Κριστίνα Γουέιμπορν, Λουί Ζουρντάν και Ρόμπερτ Μπράουν. Στην ταινία αυτήν, ο Τζέιμς Μποντ αναλαμβάνει τη αποστολή να εντοπίσει έαν μεγαλομανή Σοβιετικό στρατηγό, ονόματι Όρλοβ, ο οπίος κλέβει κοσμήματα από την πινακοθήκη του Κρεμλίνου, κάτι το οποίο οδηγεί τον Τζειμς Μποντ στην ανακάλυψη ενός σχεδίου να αφανιστεί η Δυτική Ευρώπη με την χρήση ενός πυρηνικού όπλου.

Ο τίτλος της ταινίας είναι παρμένος από μια μικρή ιστορία του βιβλίου *Οκτόπουσσι* του Ίαν Φλέμινγκ του 1966, αν και το μεγαλύτερο μέρος της ταινίας είναι σεναριακά πρωτότυπο. Η ταινία αυτή είναι η πρώτη ταινία του Τζέιμς Μποντ που κυκλοφόρησε από την Metro-Goldwyn-Mayer, η οποία εξαγόρασε τελικά την United Artists, τoν προηγούμενo διανομέα των ταινιών του Τζέιμς Μποντ της Eon Productions. Τα κύρια γυρίσματα έγιναν σε μέρη όπως τη Γερμανία, τις Ηνωμένες Πολιτείες μερικής και τη Γουατεμάλα.

Η πρεμιέρα της ταινίας έγινε στο Λονδίνο στις 6 Ιουνίου 1983, και κυκλοφόρησε στους κινηματογράφους του Ηνωμένου Βασίλειου την ίδια ακριβώς μέρα, τέσσερις μήνες πριν την κυκλοφορία της άλλης ταινίας του Τζειμς Μποντ που δεν είναι σε παραγωγή της Eon Productions, της ταινίας *[[Τζέιμς Μποντ, πράκτωρ 007: Ποτέ μην Ξαναπείς Ποτέ|Ποτέ μην Ξαναπείς Ποτέ]]*, ενώ στους κινηματογράφους των Ηνωμένων Πολιτειών κυκλοφόρησε τέσσερις μέρες μετά. Η ταινία έλαβε μικτές κριτικές, ενώ απέφερε 187 εκατομμύρια δολάρια παγκοσμίως. Η επόμενη ταινία της σειράς, το *[[Τζέιμς Μποντ, πράκτωρ 007: Επιχείρηση «Κινούμενος Στόχος»|Επιχείρηση «Κινούμενος Στόχος»]]*, κυκλοφόρησε το 1985.

## Παραπομπές


## Εξωτερικοί σύνδεσμοι
* Επίσημη ιστοσελίδα
* Τζέιμς Μποντ, πράκτωρ 007: Επιχείρηση Οκτάπουσι στο IMDb

Κατηγορία:Ταινίες του 1983
Κατηγορία:Βρετανικές ταινίες της δεκαετίας 1980
Κατηγορία:Αγγλόφωνες ταινίες
Κατηγορία:Ταινίες με μουσική σύνθεση Τζον Μπάρι
Κατηγορία:Ταινίες Τζέιμς Μποντ
Κατηγορία:Βρετανικές κατασκοπικές ταινίες
Κατηγορία:Ταινίες σίκουελ
Κατηγορία:Ταινίες βασισμένες σε βρετανικά μυθιστορήματα
Κατηγορία:Ταινίες σε παραγωγή Άλμπερτ Μπρόκολι
Κατηγορία:Ταινίες γυρισμένες στο Λονδίνο
Κατηγορία:Ταινίες γυρισμένες στη Γερμανία
Κατηγορία:Ταινίες τοποθετημένες στην Αγγλία
Κατηγορία:Ταινίες παραγωγής United Artists
Κατηγορία:Ταινίες παραγωγής Metro-Goldwyn-Mayer
Εκκλησία της Κατάθεσης του Ιματίου

Η **Εκκλησία της Κατάθεσης του Ιματίου της Θεοτόκου**, (), είναι  εκκλησία που βρίσκεται στην Πλατεία των Καθεδρικών Ναών στο Κρεμλίνο της Μόσχας. Ξεκίνησε το 1484 από μαστόρους από το Πσκοφ, πιθανότατα από την ίδια ομάδα αρχιτεκτόνων που έκτισαν τον παρακείμενο καθεδρικό ναό του Ευαγγελισμού της Θεοτόκου.  Σήμερα λειτουργεί ως μέρος των Μουσείων του Κρεμλίνου της Μόσχας.

Ο ναός κτίστηκε στη θέση προηγούμενης εκκλησίας, που κτίστηκε από τον Μητροπολίτη Μόσχας Ιωνά το 1451  Το όνομα της εκκλησίας, που μεταφράζεται ποικιλοτρόπως ως «Εκκλησία του Ιματίου της Παρθένου»,  «Εκκλησία της Κατάθεσης του Ιερού Ιματίου της Κυρίας Ημών», «Εκκλησία του Πέπλου» ή απλά «Εκκλησία της Κατάθεσης», λέγεται ότι αναφέρεται σε μ εορτή, που χρονολογείται από τον 5ο αι., που γίνεται σε ανάμνηση της μεταφοράς του ιματίου Παναγίας  από την Παλαιστίνη στην Κωνσταντινούπολη, όπου και προστάτευε την πόλη από εχθρικές επιδρομές.  Για παράδειγμα, η παράδοση λέει ότι κατά τη διάρκεια του Ρωσο-βυζαντινού πολέμου του 860 ο Πατριάρχης τοποθέτησε το ιμάτιο της Παναγίας στη θάλασσα, προκαλώντας καταιγίδα που κατέστρεψε τα ρωσικά. 

[αριστερά|μικρογραφία| Τοιχογραφία που δείχνει τον Ρωμαίο Αυτοκράτορα [Μιχαήλ Γ΄ και τον Πατριάρχη Φώτιο να βάζουν το πέπλο της Θεοτόκου στη θάλασσα.]]

Ένα τέμπλο τεσσάρων επιπέδων του 1627, έχει διατηρηθεί στην εκκλησία. Η εκκλήσία έχει επίσης τοιχογραφίες του 1644 των  Iβάν Μπορίσοφ, Σίντορ Ποσπέεφ και Σέμυον Aμπράμοφ. Κτίστηκε με το παραδοσιακό πρώιμο ρωσικό στυλ, που χαρακτηρίζεται από «μια αξιοσημείωτη τάση προς πιο υψηλές αναλογίες, τη συνολική δομή να επεκτείνεται τοποθετημένη σε υπερυψωμένα θεμέλια και το τύμπανο που στηρίζει τον ενιαίο τρούλο να υψώνεται επίσης».  Η περίπλοκη εσωτερική λεπτομέρεια και η διακόσμηση ήταν χαρακτηριστικά της ρωσικής αρχιτεκτονικής αυτής της περιόδου. 

Αρχικά, η εκκλησία χρησίμευε ως το ιδιωτικό παρεκκλήσι του Πατριάρχη της Μόσχας, αλλά από τα μέσα του 17ου αι. πέρασε στην κατοχή  της ρωσικής βασιλικής οικογένειας.  Η εκκλησία υπέστη σοβαρές ζημιές σε μια πυρκαγιά το 1737 (η ίδια πυρκαγιά που έσπασε την καμπάνα του Τσάρου).

Σήμερα, η εκκλησία στεγάζει επίσης έκθεση ξυλογλυπτικής από τον 14ο έως τον 19ο αι.

## Βιβλιογραφικές αναφορές

## Εξωτερικοί σύνδεσμοι
* 

Κατηγορία:Μουσεία του Κρεμλίνου της Μόσχας
Κατηγορία:Εκκλησιαστικά κτίρια με τρούλους
Τζέιμς Μποντ, πράκτωρ 007: Επιχείρηση «Κινούμενος Στόχος»

Το ***Τζέιμς Μποντ, πράκτωρ 007: Επιχείρηση «Κινούμενος στόχος»*** (πρωτότυπος τίτλος: *A View to a Kill*) είναι μια βρετανική κατασκοπευτική ταινία του 1985 και αποτελεί την δέκατη τέταρτη ταινία της σειράς ταινιών *[[Τζέιμς Μποντ]]* σε παραγωγή της Eon Productions. Η ταινία γυρίστηκε για την United Artists και την Metro-Goldwyn-Mayer. Σε σκηνοθεσία του Τζον Γκλεν και σε σενάριο των Ρίτσαρντ Μαϊμπάουμ και Μαίκλ Γουίλσον, πρωταγωνιστεί ο Ρότζερ Μουρ στον ρόλο του Τζέιμς Μποντ για έβδομη και τελευταία φορά σε ταινία της Eon Productions, μαζί με τους Τάνια Ρόμπερτς, Κρίστοφερ Γουόκεν, Πάτρικ Μακνί και Ρόμπερτ Μπράουν. Στην ταινία αυτήν, ο Τζέιμς Μποντ αναλαμβάνει να σταματήσει τον Μαξ Ζόριν, από το να αφανήσει την Σίλικον Βάλεϊ στην Καλιφόρνια.

Αν και ο τίτλος της ταινίας είναι παρμένος από μια μικρή ιστορία του βιβλίου *Για τα μάτια σου μόνο*  του Ίαν Φλέμινγκ του 1966, το σενάριο της ταινίας είναι πρωτότυπο. Τα κύρια γυρίσματα έγιναν σε μέρη όπως την Γαλλία, τις Ηνωμένες Πολιτείες Αμερικής και την Ισλανδία.

Η πρεμιέρα της ταινίας έγινε στο Σαν Φρανσίσκο στις 22 Μαίου 1985, και κυκλοφόρησε στους κινηματογράφους του Ηνωμένου Βασίλειου την ίδια ακριβώς μέρα, ενώ στους κινηματογράφους των Ηνωμένων Πολιτειών κυκλοφόρησε τέσσερις μέρες μετά. Η ταινία έλαβε μικτές κριτικές, ενώ απέφερε 152 εκατομμύρια δολάρια παγκοσμίως. Η ταινία προτάθηκε για μια Χρυσή Σφαίρα, καθώς και για διάφορα άλλα βραβεία.

## Παραπομπές


## Εξωτερικοί σύνδεσμοι
* Επίσημη ιστοσελίδα
* Τζέιμς Μποντ, πράκτωρ 007: Επιχείρηση «Κινούμενος Στόχος» στο IMDb

Κατηγορία:Ταινίες του 1985
Κατηγορία:Βρετανικές ταινίες της δεκαετίας 1980
Κατηγορία:Αγγλόφωνες ταινίες
Κατηγορία:Ταινίες με μουσική σύνθεση Τζον Μπάρι
Κατηγορία:Ταινίες Τζέιμς Μποντ
Κατηγορία:Βρετανικές κατασκοπικές ταινίες
Κατηγορία:Ταινίες σίκουελ
Κατηγορία:Ταινίες με θέμα την τεχνολογία
Κατηγορία:Ταινίες βασισμένες σε βρετανικά μυθιστορήματα
Κατηγορία:Ταινίες σε παραγωγή Άλμπερτ Μπρόκολι
Κατηγορία:Ταινίες γυρισμένες στο Λονδίνο
Κατηγορία:Ταινίες γυρισμένες στην Καλιφόρνια
Κατηγορία:Ταινίες γυρισμένες στη Γαλλία
Κατηγορία:Ταινίες τοποθετημένες στην Αγγλία
Κατηγορία:Ταινίες παραγωγής United Artists
Κατηγορία:Ταινίες παραγωγής Metro-Goldwyn-Mayer
Οπλοθήκη του Κρεμλίνου

:*Να μη συγχέεται με το [[Οπλοστάσιο του Κρεμλίνου]] (Kremlin Armoury).*

Η **Οπλοθήκη του** **Κρεμλίνου** (, αγγλ.: Kremlin Arsenal) είναι ένα πρώην οπλοστάσιο, που κατασκευάστηκε στους χώρους του Κρεμλίνου της Μόσχας στη Ρωσία. Κατασκευάστηκε αρχικά το 1736, και έχει ξανακτιστεί πολλές φορές. Παραμένει σε στρατιωτική χρήση μέχρι σήμερα, σε αντίθεση με το Οπλοστάσιο του Κρεμλίνου, ένα άλλο οπλοστάσιο μέσα στα τείχη του Κρεμλίνου της Μόσχας, το οποίο είναι τώρα μουσείο. Το κτίριο είναι εκτός ορίων για τους τουρίστες.

## Κτίριο
Η Οπλοθήκη του Κρεμλίνου είναι ένα μεγάλο επίμηκες τραπεζοειδές διώροφο κτίριο με μεγάλη αυλή. Καταλαμβάνει το μεγαλύτερο μέρος της βόρειας γωνίας του Κρεμλίνου της Μόσχας.
[μικρογραφία| Κατά μήκος του κίτρινου κτηρίου της Οπλοθήκης εκτίθενται κανόνια και όλμοι της [Grande Armée|Μεγάλης Στρατιάς.]]
Στον Μεσαίωνα, το σημείο καταλαμβανόταν από σιταποθήκες. Αφού κάηκαν τα τελευταία χρόνια του 17ου αι., ο Πέτρος Α΄  ο Μέγας προσέλαβε μια ομάδα Ρώσων και Γερμανών αρχιτεκτόνων για την κατασκευή της Οπλοθήκης του Κρεμλίνου, που σχεδιάστηκε να είναι ένα από τα μεγαλύτερα κτίρια στη Μόσχα εκείνη την εποχή. Η κατασκευή ξεκίνησε το 1702, αλλά διεκόπη λόγω έλλειψης πόρων κατά τη διάρκεια του Μεγάλου Βόρειου Πολέμου με τη Σουηδία και ολοκληρώθηκε μόλις το 1736, υπό την επίβλεψη του Στρατάρχη Μπούρκχαρντ-Κρίστοφ φον Μύνιχ. Το νέο κτίριο καταστράφηκε από πυρκαγιά το 1737 και αναστηλώθηκε μόνο το 1786-1796.

Κατά τη διάρκεια της εισβολής του Ναπολέοντα Α΄ στη Ρωσία, οι Γάλλοι στρατιώτες που υποχωρούσαν ανατίναξαν το κεντρικό τμήμα του κτιρίου. Αποκαταστάθηκε μεταξύ 1816 και 1828 σε νεοκλασικό σχέδιο, για να στεγάσει ένα μουσείο αφιερωμένο στη ρωσική νίκη επί του Ναπολέοντα Α΄.

## Βιβλιογραφικές αναφορές
* Κλάιν, Μίνα. *Το Κρεμλίνο: Ακρόπολη της Ιστορίας* . MacMillan Publishing Company (1973).
* Τρόπκιν, Αλέξανδρος. *Το Κρεμλίνο της Μόσχας: ιστορία του μοναδικού μνημείου της Ρωσίας* . Εκδοτικός Οίκος "Russkaya Zhizn" (1980). ASIN: B0010XM7BQ

## Εξωτερικοί σύνδεσμοι
* Επίσημη ιστοσελίδα
* Το Οπλοστάσιο και άλλα αξιοθέατα της Μόσχας

Κατηγορία:Μουσεία στη Μόσχα
Ανάκτορο Τέρεμ

μικρογραφία|250x250εσ| Πρόσοψη του ανακτόρου Τέρεμ.

Το **Ανάκτορο Tέρεμ** ή **Τερέμνοϋ** () είναι ένα ιστορικό κτήριο στο Κρεμλίνο της Μόσχας, στη Ρωσία, το οποίο ήταν η κύρια κατοικία των Ρώσων τσάρων τον 17ο αι. Το όνομά του προέρχεται από την αρχαιοελληνική λέξη *τέρεμνον* (κατοικία). Επί του παρόντος το οικοδόμημα δεν είναι προσβάσιμο στο κοινό, καθώς ανήκει στην επίσημη κατοικία του Προέδρου της Ρωσίας.

Τον 16ο αι. ο Aλοΐζιο ντα Μιλάνο κατασκεύασε το πρώτο βασιλικό παλάτι επί τόπου. Μόνο το ισόγειο από αυτό το κτίριο σώζεται, καθώς ο πρώτος τσάρος των Ρομανόφ, Μιχαήλ Α΄ Φεοντόροβιτς, ανοικοδόμησε πλήρως το παλάτι το 1635–36. Η νέα δομή περιβαλλόταν από πολυάριθμα παραρτήματα και βοηθητικά κτίρια, συμπεριλαμβανομένης της πλατφόρμας των Βογιάρων, τη Χρυσή Κλίμακα, τη Χρυσή Βεράντα και αρκετών πυργίσκων. Κατόπιν εντολής του Μιχαήλ Α΄, ο παρακείμενος Χρυσός Θάλαμος της Τσαρίνας , που κατασκευάστηκε τη δεκαετία του 1560 για τη σύζυγο του Ιβάν Δ΄, επικαλύφθηκε με 11 χρυσούς θόλους του καθεδρικού ναού του Άνω Σωτήρα. Το συγκρότημα του ανακτόρου ενσωματώνει επίσης αρκετές εκκλησίες παλαιότερης κατασκευής, συμπεριλαμβανομένου του Ναού της Γεννήσεως της Θεοτόκου  από τη δεκαετία του 1360.

Το ανάκτορο αποτελείται από πέντε ορόφους. Το 3ο επίπεδο κατοικείτο από την τσαρίνα και τα παιδιά της. το 4ο περιείχε τα ιδιωτικά διαμερίσματα του τσάρου. Το 5ο επίπεδο είναι ένα οικοδόμημα, που μοιάζει με σκηνή, όπου συνήρχετο η Δούμα των Βογιάρων.  Το εξωτερικό, που είναι πληθωρικά διακοσμημένο με τούβλα και χρωματιστά πλακάκια, είναι βαμμένο με έξοχο κόκκινο, κίτρινο και πορτοκαλί χρώμα.  Παλαιότερα ζωγραφιζόταν και το εσωτερικό, αλλά οι αρχικές τοιχογραφίες καταστράφηκαν από διαδοχικές πυρκαγιές, ιδιαίτερα τη μεγάλη πυρκαγιά του 1812. Το 1837 οι εσωτερικοί χώροι ανακαινίστηκαν σύμφωνα με παλαιά σχέδια στο ρωσικό στυλ της Αναγέννησης. 

## Εικόνες

File:Teremnoy palace10.jpg
File:Teremnoy palace9.jpg
File:Teremnoy palace7.jpg
File:Teremnoy palace6.jpg
File:Teremnoy palace5.jpg
File:Teremnoy palace4.jpg
File:Kremlino 09.JPG|Turrets


## Βιβλιογραφικές αναφορές

## Εξωτερικοί σύνδεσμοι
* Terem Palace στο www.kreml.ru
* Δορυφορική φωτογραφία του παλατιού Terem

Κατηγορία:Βασιλικές κατοικίες στη Ρωσία
Τζέιμς Μποντ, πράκτωρ 007: Με το δάκτυλο στη σκανδάλη

Το ***Τζέιμς Μποντ, πράκτωρ 007: Με το δάκτυλο στη σκανδάλη*** (πρωτότυπος τίτλος:*The Living Daylights*) είναι μια βρετανική κατασκοπευτική ταινία του 1987 και αποτελεί την δέκατη πέμπτη ταινία της σειράς ταινιών *[[Τζέιμς Μποντ]]* σε παραγωγή της Eon Productions. Η ταινία γυρίστηκε για την United Artists και την Metro-Goldwyn-Mayer. Σε σκηνοθεσία του Τζον Γκλεν και σε σενάριο των Ρίτσαρντ Μαϊμπάουμ και Μαίκλ Γουίλσον, πρωταγωνιστεί ο Τίμοθυ Ντάλτον στον ρόλο του Τζέιμς Μποντ για πρώτη φορά σε ταινία της Eon Productions, μαζί με τους Αντρέας Βισνιέβσκι, Μαριάμ Ντ'άμπο, Στίβεν Μπέρκοφ και Ρόμπερτ Μπράουν. Στην ταινία αυτήν, ο Τζέιμς Μποντ αναλαμβάνει τη αποστολή να δολοφονήσει μια Ρωσίδα πράκτορα, ωστόσο στην πορεία η αποστολή ακυρώνεται όταν ο Τζειμς Μποντ ανακαλύπτει ότι είναι μια αθώα τσελίστρια, και μαζί με την ίδια θα ερευνήσουν την ψεύτικη αυτομόληση ενός Ρώσου στη Δύση,όπου κάπου εκεί πέρα κρύβεται ένα μεγάλο δίκτυο λαθρεμπορίου όπλων.

Μετά την απόφαση του στουντίου να μην επαναλάβει ο Ρότζερ Μουρ τον ρόλο του Τζέιμς Μποντ,  οι παραγωγοί αναζήτησαν έναν άλλον ηθοποιό για τον συγκεκριμένο ρόλο και τελικά κατέληξαν στον Τίμοθυ Ντάλτον, ο οποίος και τον δέχτηκε. Ο τίτλος της ταινίας είναι παρμένος από μια μικρή ιστορία του βιβλίου *Οκτόπουσσι*  του Ίαν Φλέμινγκ του 1966, αν και το μεγαλύτερο μέρος της ταινίας είναι σεναριακά πρωτότυπο. Τα κύρια γυρίσματα έγιναν σε μέρη όπως την Ιταλία, το Μαρόκο, τις Ηνωμένες Πολιτείες Αμερικής και την Αυστρία.

Η πρεμιέρα της ταινίας έγινε στο Λονδίνο στις 29 Ιουνίου 1987, και κυκλοφόρησε στους κινηματογράφους του Ηνωμένου Βασίλειου την ίδια ακριβώς μέρα, ενώ στους κινηματογράφους των Ηνωμένων Πολιτειών κυκλοφόρησε στις 31 Ιουλίου του ίδιου έτους. Η ταινία έλαβε μικτές κριτικές, ενώ απέφερε 191 εκατομμύρια δολάρια παγκοσμίως. Η επόμενη ταινία της σειράς, το *[[Τζέιμς Μποντ, Πράκτωρ 007: Προσωπική Εκδίκηση|Προσωπική Εκδίκηση]]*, κυκλοφόρησε το 1989.

## Παραπομπές


## Εξωτερικοί σύνδεσμοι
* Επίσημη ιστοσελίδα
* Τζέιμς Μποντ, πράκτωρ 007: Με το δάκτυλο στη σκανδάλη στο IMDb

Κατηγορία:Ταινίες του 1987
Κατηγορία:Βρετανικές ταινίες της δεκαετίας 1980
Κατηγορία:Αγγλόφωνες ταινίες
Κατηγορία:Ταινίες με μουσική σύνθεση Τζον Μπάρι
Κατηγορία:Ταινίες Τζέιμς Μποντ
Κατηγορία:Βρετανικές κατασκοπικές ταινίες
Κατηγορία:Ταινίες σίκουελ
Κατηγορία:Ταινίες συσχετιζόμενες με ναρκωτικά
Κατηγορία:Ταινίες βασισμένες σε βρετανικά μυθιστορήματα
Κατηγορία:Ταινίες σε παραγωγή Άλμπερτ Μπρόκολι
Κατηγορία:Ταινίες γυρισμένες στην Ιταλία
Κατηγορία:Ταινίες γυρισμένες στο Μαρόκο
Κατηγορία:Ταινίες γυρισμένες στην Καλιφόρνια
Κατηγορία:Ταινίες τοποθετημένες στην Αγγλία
Κατηγορία:Ταινίες παραγωγής United Artists
Κατηγορία:Ταινίες παραγωγής Metro-Goldwyn-Mayer
Τζαράμπουλους

Η **Τζαράμπουλους** (αραβικά: جَرَابُلُس) είναι συριακή πόλη που διοικητικά ανήκει στο Κυβερνείο του Χαλεπίου, υπό τον de facto έλεγχο της Συριακής Αντιπολίτευσης. Η Τζαράμπουλους βρίσκεται στη δυτική όχθη του ποταμού Ευφράτη. Στην απογραφή του 2004, η πόλη είχε πληθυσμό 11.570 κατοίκους. Ο πληθυσμός έχει αυξηθεί σημαντικά κατά τη διάρκεια του συριακού εμφυλίου πολέμου.

Βρίσκεται βόρεια της λίμνης Άσσαντ, ακριβώς νότια των συνόρων Συρίας-Τουρκίας και της τουρκικής πόλης Καρκάμις.

## Ιστορία
Στην Εποχή του Χαλκού και του Σιδήρου, ο αρχαιολογικός χώρος που βρισκόταν ακριβώς βόρεια της Τζαράμπουλους (το μισό της οποίας βρίσκεται τώρα στην Τουρκία) ονομαζόταν «Καρχεμίς», στους ελληνικούς και ρωμαϊκούς χρόνους το αρχαίο όνομα της πόλης ήταν **Ευρωπός** (πολυτονικώς Εὐρωπός)· το οποίο πρέπει να αποτελεί την προέλευση της σύγχρονης μορφής του τοπωνυμίου Τζέραμπις.

Η αρχική μορφή του τοπωνυμίου του 18ου αιώνα φαίνεται να ήταν «Ντζέραμπις», που αργότερα βρέθηκε ωστόσο ως «Ντζεράμπουλος» ή «Τζεράμπλους», πιθανότατα προερχόμενη από την **Ιεράπολη** (σημερινή Μανμπίτζ, στα νοτιοδυτικά).

## Παραπομπές


## Εξωτερικοί σύνδεσμοι
* 

Κατηγορία:Πόλεις της Συρίας
Αζάζιο

Το **Αζάζιο** (αραβικά: أَعْزَاز, ***Αζάζ***) είναι πόλη στη βορειοδυτική Συρία, περίπου 32 χιλιόμετρα βόρεια-βορειοδυτικά του Χαλεπίου. Σύμφωνα με το Κεντρικό Γραφείο Στατιστικής της Συρίας, το Αζάζιο είχε πληθυσμό 31.623 κατοίκους στην απογραφή του 2004. Από το 2015, οι κάτοικοί του ήταν σχεδόν εξ ολοκλήρου σουνίτες μουσουλμάνοι, κυρίως Άραβες αλλά και ορισμένοι Κούρδοι και Τουρκμένιοι.

Είναι ιστορικά σημαντικός ως ο τόπος της Μάχης του Αζαζίου μεταξύ των Σταυροφορικών Κρατών και των Σελτζούκων Τούρκων στις 11 Ιουνίου 1125. Βρίσκεται κοντά στο συνοριακό πέρασμα Συρίας-Τουρκίας, το οποίο εισέρχεται στο Οντζούπιναρ της Τουρκίας, νότια της πόλης Κιλίς. Είναι η πρωτεύουσα της Προσωρινής Κυβέρνησης της Συρίας.

## Πόλη


Κατηγορία:Πόλεις της Συρίας
Εναννατούμ Α΄

Ο **Εναννατούμ Α΄** (Σουμεριακή γλώσσα: *"EN.AN.NA-tum2"*) ήταν μικρότερος γιος του Ακουργκάλ, διαδέχθηκε τον μεγαλύτερο αδελφό του Εαννατούμ ως *"Ενσί"* ή βασιλιάς της Λαγκάς. Την περίοδο της βασιλείας του η Ούμμα απέκτησε μεγαλύτερη ανεξαρτησία, ο βασιλιάς της Ουρ-Λουμμά επιτέθηκε στην Λαγκάς αλλά αποκρούστηκε επιτυχώς και ηττήθηκε από τον Εναννατούμ Α΄. Ο Ουρ-Λουμμά αντικαταστάθηκε από έναν άλλον βασιλιά ιερέα τον Ιλλί που συνέχισε τις επιθέσεις στην Λαγκάς. Με την σύζυγο του Ασούμεν ο Εναννατούμ Α΄ απέκτησε τρεις γιους, ο ένας από αυτούς κατασκεύασε ανδριάντες των γονέων του στην περίοδο της ζωής τους. Διάδοχος του ορίστηκε ο γιος του Εντεμένα.
 
## Παραπομπές



## Πηγές

*Bahrani, Zainab (2013). Women of Babylon: Gender and Representation in Mesopotamia. Routledge.

Κατηγορία:Βασιλείς της Λαγκάς
Παλατσίνα Τσινέζε

Το **Κινεζικό Παλατάκι** (), γνωστό και ως Βασιλική Κινεζική Οικία (Real Casina alla Cinese), είναι μια πρώην βασιλική κατοικία του Οίκου των Bουρβόνων-Δύο Σικελιών σχεδιασμένη στο *[[Chinoiserie|Κινεζικό στυλ]]*. Βρίσκεται στο Παλέρμο, μέσα στο πάρκο Λα Φαβορίτα. Το Εθνογραφικό Μουσείο της Σικελίας, που πήρε το όνομά του από τον Τζιουζέπε Πιτρέ, βρίσκεται σε έναν από τους ξενώνες του Παλατιού.

## Ιστορία
Το κτίριο σχεδιάστηκε το 1799 από τον αρχιτέκτονα Τζιουζέπε Βενάντσιο Μαρβούλια κατόπιν παραγγελίας του βασιλιά Φερδινάνδου Γ' της Σικελίας.  Ο ηγεμόνας είχε αγοράσει προηγουμένως γη και ένα σπίτι κινεζικά σχεδιασμένο, που ανήκε στον βαρόνο Μπενεντέτο Λομπάρντo και σχεδιάστηκε από τον ίδιο τον Mαρβούλια.  Το αρχιτεκτονικό συγκρότημα και ο κήπος του ολοκληρώθηκαν μεταξύ 1800 και 1806.

Το 1860, ως αποτέλεσμα της Ενοποίησης της Ιταλίας, η κατοικία πέρασε στον Οίκο της Σαβοΐας. Στη συνέχεια, έγινε ιδιοκτησία της κοινότητας του Παλέρμο και έχει μετατραπεί σε μουσείο.

## Περιγραφή
Τα διαμερίσματα του Ανακτόρου κατανέμονται σε τρεις ορόφους. Στον πρώτο όροφο υπάρχουν η αίθουσα υποδοχής, η τραπεζαρία και το υπνοδωμάτιο του Βασιλιά. Στον δεύτερο όροφο υπάρχει το διαμέρισμα της βασίλισσας Μαρίας-Καρολίνα της Αυστρίας.  Στον τρίτο όροφο υπάρχει μια οκταγωνική βεράντα, σκεπασμένη σαν παγόδα.

Το κτίριο είναι διακοσμημένο με πίνακες και τοιχογραφίες του Τζιουζέπε Βελάσκες, του Βιντσέντσο Ριόλo και άλλων καλλιτεχνών.

## Εικόνες

Αρχείο:Palazzina cinese 0017.JPG|Τοιχογραφίες με *Κινεζικό στυλ* (Chinoiserie), Τζιουζέπε Βελάσκες
Αρχείο:Palazzina cinese 0009.JPG|Φρέσκο, Τζιουζέπε Βελάσκες
Αρχείο:Palazzina cinese 0006.JPG|Ο κήπος
Αρχείο:2012-11-03 Museo Pitre Ingresso 2560x1920.jpg|Μουσείο Πιτρέ


## Δείτε επίσης
* Πάρκο ντελα Φαβορίτα
* Φυσικό Καταφύγιο με προσανατολισμό το Μόντε Πελεγκρίνο
* Εθνογραφικό Μουσείο Σικελίας Τζιουζέπε Πιτρέ

## Παραπομπές


## Εξωτερικοί σύνδεσμοι

*  Image gallery
*  History of the palace - Provincia Regionale di Palermo 

Κατηγορία:Εκλεκτική αρχιτεκτονική
Κατηγορία:Παλάτια στην Ιταλία
Κατηγορία:Παλέρμο
Παλάτσο Κιαραμόντε

μικρογραφία|375x375εσ| Ένα δίλοβο παράθυρο.
Το **Παλάτσο Κιαραμόντε-Στέρι**, ιταλ.: *Palazzo Chiaramonte-Steri*, είναι ένα παλάτι γοτθικού στιλ, που βρίσκεται στην οδό Πιάτσα Μαρίνα, απέναντι από τον Κήπο Γαριβάλδι (Giardino Garibaldi) στην αρχαία συνοικία Kάλσα του Παλέρμο, περιοχή της Σικελίας, Ιταλία.

## Ιστορία
Το κτίριο, που προοριζόταν να είναι το οικογενειακό παλάτι ή το κάστρο, ξεκίνησε το 1320 υπό την αιγίδα του ισχυρού Σικελού άρχοντα Mανφρέντι Γ΄ Κιαραμόντε. Παρήγγειλε τη διακόσμηση της Μεγάλης Αϊθουσας (*Sala Magna*), με ζωγραφισμένη ξύλινη οροφή από τους Τσέκο ντι Νάρo, Σιμόνε ντα Κορλεόνε και Πελεγκρίνο Νταρένα. Από τα τέλη του 15ου αι. έως το 1517 στέγασε τους Αραγονο-Ισπανούς αντιβασιλείς της Σικελίας. Αργότερα έγινε η έδρα του Βασιλικού Τελωνείου και, από το 1600 έως το 1782, του δικαστηρίου της Ιεράς Εξέτασης.

Το ισόγειο είναι κυρίως ένας ρουστίκ πέτρινος τοίχος, ενώ ο δεύτερος όροφος, των ευγενών (piano nobile), είναι στολισμένος με δίλοβα παράθυρα. Η γραμμή της οροφής του πύργου είναι τεθλασμένη.

Το παλάτι αναστηλώθηκε τον 20ο αι., με πολλά στοιχεία που συνδέονται με τον ρόλο του ως φυλακή της Ιεράς Εξέτασης. Κατά τη διάρκεια των εργασιών, ανακαλύφθηκαν στην πρόσοψη τα αυλάκια, που άφησαν τα σιδερένια κλουβιά, στα οποία ήταν κρεμασμένα τα κομμένα κεφάλια των ευγενών, που είχαν επαναστατήσει εναντίον του αυτοκράτορα Καρόλου Ε΄ της Γερμανίας. Το παλάτι είναι πλέον και μουσείο και στεγάζει τα γραφεία του πρύτανη του Πανεπιστημίου του Παλέρμο. Μεταξύ των έργων τέχνης που φιλοξενούνται στο μουσείο, είναι το *Vucciria* (η αγορά του Παλέρμο) του Ρενάτο Γκουτούζο. Στο πίσω μέρος βρίσκεται η μικρή γοτθική εκκλησία του Σαντ Αντόνιο Αμπάτε.

## Παραπομπές


## Πηγές
* 

## Εξωτερικοί σύνδεσμοι
* 

Κατηγορία:Παλάτια στην Ιταλία
Κατηγορία:Παλέρμο
Βασιλικό Παλάτι της Φικούτσα

Το **Βασιλικό Παλάτι της Φικούτσα**, ιταλ.: *Palazzo Reale di Ficuzza*, που ονομάζεται επίσης Βασιλική Οικία για το Κυνήγι (Reggia [ή Real Casina] di Caccia) της Φικούτσα βρίσκεται κοντά στην πόλη Κορλεόνε, που βρίσκεται περίπου 45 χλμ. από το Παλέρμο της Σικελίας. Παραγγέλθηκε από τον Φερδινάνδο Δ' της Νάπολης και Γ' της Σικελίας κατά την εξορία του στη Σικελία, που ξεκίνησε μετά την ίδρυση της Παρθενόπειας Δημοκρατίας το 1798. 

## Ιστορία
Ο Φερδινάνδος Δ΄ επέστρεψε στην ηπειρωτική χώρα, αλλά στη συνέχεια εξορίστηκε ξανά από τις γαλλικές δυνάμεις και το βασίλειό του της Νάπολης κυβερνήθηκε από τον Ζοακίμ Μυρά μέχρι το 1815.  Έκτισε το παλάτι, που κτίστηκε κοντά στο Βασιλικό Κυνηγετικό καταφύγιο το 1802 και ολοκληρώθηκε το 1810. Στους σχεδιαστές περιλαμβάνεται ο μηχανικός Κάρλο Κένκι και αργότερα ο νεοκλασικός αρχιτέκτονας Τζιουζέπε Βενάντσιο Μαρβούλια. Μεταξύ αυτών που ολοκλήρωσαν την τοιχογραφία ήταν οι Τζιουζέπε Βελάσκοo και B. Κοτάρντι. 

Τελικά, με την πτώση των Βουρβόνων, το σπίτι περιέπεσε σε αχρηστία και υπέστη λεηλασία από διάφορους ιδιοκτήτες και οικοδεσπότες, συμπεριλαμβανομένων των στρατών κατοχής κατά τη διάρκεια του Β' Παγκοσμίου Πολέμου. Το παλάτι άνοιξε πρόσφατα για τους επισκέπτες, συμπεριλαμβανομένων των σηράγγων (τούνελ), που οδηγούν στο γύρω δάσος.  

Οι λιτές εξωτερικές όψεις του παλατιού εναρμονίζονται με έναν από τους ρόλους του ως κυνηγετικού καταφυγίου. Ορισμένοι από τους εσωτερικούς χώρους, ωστόσο, έχουν διακοσμητική πληθωρικότητα, όπως κολώνες αιγυπτιακού τύπου.  Ολόκληρο το σύνολο έχει ένα πνεύμα σπάταλης επιπολαιότητας, δεδομένου ότι ανατέθηκε από έναν εξόριστο βασιλιά, που κυβερνούσε μια καταρρέουσα μοναρχία και ένα εξαθλιωμένο βασίλειο κατά την εποχή των Ναπολεόντειων Πολέμων. 

## Βιβλιογραφικές αναφορές

## Εξωτερικοί σύνδεσμοι

Κατηγορία:Παλάτια στην Ιταλία
Ριμ-Σιν Α΄

Ο **Ριμ-Σιν Α΄**, γιος του Ελαμίτη ισχυρού άντρα Κουντούρ-Μαντούκ ήταν βασιλιάς της Σουμεριακής πόλης-κράτους της Λάρσας την περίοδο (1822 π.Χ. - 1763 π.Χ.) σύμφωνα με τη Μέση Χρονολόγηση ή την περίοδο (1758 π.Χ. - 1699 π.Χ.) σύμφωνα με την Νέα Χρονολόγηση. Θεωρείται ο τελευταίος Σουμέριος μονάρχης και ο μακροβιότερος σε όλη την ιστορία των πόλεων της Σουμερίας, ήταν σύγχρονος του Χαμουραμπί της Βαβυλώνας. Η βασιλεία του ξεκίνησε την χρονιά που διαδέχθηκε τον αδελφό του Γουαράντ-Σιν (1822 π.Χ.), αμέσως επέκτεινε το κράτος του με επιθέσεις στις γειτονικές πόλεις Ουρούκ, Ισίν και τη Βαβυλώνα, η πόλη έγινε τόσο μεγάλη και πλούσια που ανησύχησαν έντονα όλοι οι γείτονες της. Ο βασιλιάς της Ισίν, ο κυβερνήτης της Ουρούκ και ο κυβερνήτης της Βαβυλώνας συμμάχησαν εναντίον του, ο Ριμ-Σιν τους συνέτριψε και κατέλαβε σταδιακά ολόκληρη την Μεσοποταμία. 

Οι κατακτήσεις ολοκληρώθηκαν με την καταστροφή της Ντερ και τη λεηλασία της Ουρούκ, αλλά χάρισε τη ζωή στους κατοίκους της (1801 π.Χ.). Αργότερα (1797 π.Χ.) επιτέθηκε στην Ισίν και κατάκτησε την πρωτεύουσά της (1792 π.Χ.). Η νίκη αυτή ήταν τόσο σημαντική που η ημερομηνία της απομνημονευόταν κάθε χρόνο μέχρι το τέλος της βασιλείας του. O νέος πανίσχυρος Αμορίτης βασιλιάς της Βαβυλώνας Χαμουραμπί επιτέθηκε και κατέκτησε την Ισίν (1787 π.Χ.), η πληροφορία ωστόσο θεωρείται υπερβολική, καθώς ήταν μόνο μια επιδρομή. Ο Χαμουραμπί στράφηκε εναντίον του Ριμ-Σιν (1764 π.Χ.) όταν αρνήθηκε να του στείλει βοήθεια εναντίον του Ελάμ, αν και του την είχε υποσχεθεί επειδή ήταν σύμμαχοι. Ο Χαμουραμπί εισήλθε με στρατό στη Λάρσα και την κατέλαβε (1763 π.Χ.) ύστερα από εξάμηνη πολιορκία, ο Ριμ-Σιν Α΄ δραπέτευσε, αλλά αργότερα συνελήφθη και πέθανε υπέργηρος στη φυλακή.

## Παραπομπές


## Πηγές
*Bauer, Susan Wise (2007). History of the Ancient World. W.W. Norton & Company, Inc.
*Fitzgerald, Madeleine (2002). The Rulers of Larsa
*Segrist, Marcel (1990). Larsa Year Names. Andrews University Press
*Grice, E.M.; Keiser, C.E.; Jastrow, M. (1979). Chronology of the Larsa dynasty. AMS Press
*Van de Mieroop, Marc (2005). King Hammurabi of Babylon. Malden, Ma: Blackwell Publishing. 

Κατηγορία:Αποβιώσαντες υπό κράτηση
Κατηγορία:Βασιλείς της Λάρσα
NGC 999

Ο **[[Νέος Γενικός Κατάλογος|NGC]] 999** είναι ενδιάμεσος σπειροειδής γαλαξίας ο οποίος βρίσκεται στον αστερισμό Ανδρομέδα και απέχει περίπου 195 εκατομμύρια έτη φωτός από τον Γαλαξία μας. Ανακαλύφθηκε από τον αστρονόμο Εντουάρ Στεφάν (Édouard Stephan) το 1871.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
0999
10026
02127
Κατηγορία:Ανδρομέδα (αστερισμός)
+07-06-047
Γουαράντ-Σιν

Ο **Γουαράντ-Σιν** ήταν βασιλιάς της Σουμεριακής πόλης Λάρσα, σύμφωνα με το Νέο Χρονολόγιο την περίοδο (1770 π.Χ. - 1758 π.Χ.), γιου του Κουντούρ-Μαντούκ που αποτελούσε την πραγματική δύναμη εξουσίας πίσω από τον θρόνο. Η αδελφή του Ενανεντού έγινε υψηλή ιέρεια του ναού του Νανά στην Ουρ. Τα Χρονικά του αποδίδουν 12 έτη βασιλείας, από αυτά καταγράφεται μόνο το δεύτερο έτος στο οποίο κατέλαβε πόλεις και κατέστρεψε τα τείχη της. Τον Γουαράντ-Σιν διαδέχθηκε ο μικρότερος αδελφός γιος του Ριμ-Σιν Α΄, ο τελευταίος βασιλιάς της Λάρσας πριν κατακτηθεί από τον Χαμουραμπί. Ο Γουαράντ-Σιν αν και θεωρείται σφετεριστής πιθανότατα Σημιτικής καταγωγής κράτησε ακέραια τα Σουμεριακά έθιμα όπως οι υπόλοιποι βασιλείς.

## Παραπομπές



## Πηγές

*The Rulers of Larsa, M. Fitzgerald, Yale University Dissertation, 2002
*Larsa Year Names, Marcel Segrist, Andrews University Press, 1990

Κατηγορία:Βασιλείς της Λάρσα
Κουντούρ-Μαντούκ

Ο **Κουντούρ-Μαντούκ** ήταν ένας από τους βασιλείς της Σουμεριακής πόλης-κράτους Λάρσα (1770 π.Χ. - 1754 π.Χ.), στην πραγματικότητα ήταη η δύναμη εξουσίας πίσω από τον θρόνο την εποχή που ήταν βασιλείς οι γιοι του, Γουαράντ-Σιν και Ριμ-Σιν Α΄. Η κόρη του Εναντεντού έγινε υψηλή ιέρεια στον ναό του Νανά της Ουρ.

## Παραπομπές



## Πηγές

*The Rulers of Larsa, M. Fitzgerald, Yale University Dissertation, 2002
*Larsa Year Names, Marcel Segrist, Andrews University Press, 1990

Κατηγορία:Βασιλείς της Λάρσα
Διοργανώσεις Ε.Π.Σ. Θεσσαλίας 2007–08

Για την **περίοδο 2007–08**, η Ένωση Ποδοσφαιρικών Σωματείων Θεσσαλίας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Μαγνησίας.

## Πρωτάθλημα

Ο Πύρασος Νέας Αγχιάλου είχε πανηγυρίσει το πρωτάθλημα και την άνοδο στην Δ΄ Εθνική.

### Α΄ Κατηγορία

### Β΄ Κατηγορία

 Οι Νέοι Αθλητές Νίκης ανέβηκαν κατηγορία λόγω της συγχώνευσης Νηλέα-Άνω Λεχωνίων.
 Οι Αργώ και Παναγροτικός αποβλήθηκαν από το πρωτάθλημα.

### Γ΄ Κατηγορία
 

 Με -2 βαθμούς ξεκίνησαν οι Ηρακλής Α.Θ., Άρης Ανθ., Χλόη και με -3 ο Τοξότης, ενώ 2 μηδενισμούς και -4 έχει το Τρίκερι και -3 η Ζαγορά.
 Το Βένετο και ο Τοξότης αποβλήθηκαν από το πρωτάθλημα.

## Πηγές - Εξωτερικοί σύνδεσμοι
* https://web.archive.org/web/20091205081554/http://www.epsth.gr/ *Το επίσημο site της ΕΠΣΘ*
* https://web.archive.org/web/20120202200420/http://www.mycitynet.gr/web/list.php?cat=2000&subcat=2002&lang=gr *Πηγή αθλητικών νέων για την Μαγνησία*

Κατηγορία:Ε.Π.Σ. Θεσσαλίας
Κατηγορία:Εγχώρια ποδοσφαιρικά πρωταθλήματα 2007-2008
Ζαν Μπουργκέν

Ο **Ζαν Μπαρόν Μπουργκέν** (γαλλικά: Jean Baron Bourgain, γεννήθηκε στις 28 Φεβρουαρίου 1954 και πέθανε στις 22 Δεκεμβρίου 2018) ήταν Βέλγος μαθηματικός. Του απονεμήθηκε το μετάλλιο Φιλντς το 1994 σε αναγνώριση του έργου του σε διάφορα βασικά θέματα της μαθηματικής ανάλυσης, όπως η γεωμετρία του χώρου Μπάναχ, η αρμονική ανάλυση, η εργοδική θεωρία και η μη γραμμική διαφορική εξίσωση της μαθηματικής φυσικής.

## Βιογραφία
Ο Μπουργκέν έλαβε το διδακτορικό του από το Vrije Universiteit Brussel το 1977. Υπήρξε μέλος ΔΕΠ στο Πανεπιστήμιο του Ιλινόις, Ουρμπάνα-Σαμπέιν και, από το 1985 έως το 1995, καθηγητής στο Ινστιτούτο Ανώτατων Επιστημονικών Μελετών στο Bures-sur-Yvette στη Γαλλία, στο Ινστιτούτο Προηγμένων Σπουδών στο Πρίνστον του Νιου Τζέρσεϊ από το 1994 έως το 2018. Από το 2012 έως το 2014, ήταν επισκέπτης ερευνητής στο Πανεπιστήμιο της Καλιφόρνια UC Berkeley.

Το ερευνητικό του έργο περιελάμβανε διάφορους τομείς της μαθηματικής ανάλυσης, όπως η γεωμετρία του χώρου Μπάναχ, η αρμονική ανάλυση, η αναλυτική θεωρία αριθμών, η συνδυαστική, η εργοδική θεωρία, η Μερική διαφορική εξίσωση και η φασματική θεωρία, και αργότερα  η θεωρία ομάδων. Το 2000, ο Μπουργκέν συνέδεσε το πρόβλημα του συνόλου Kakeya με την αριθμητική συνδυαστική. Ως ερευνητής, ήταν συγγραφέας ή συν-συγγραφέας περισσότερων από 500 άρθρων.

Ο Μπουργκέν διαγνώστηκε με καρκίνο του παγκρέατος στα τέλη του 2014. Πέθανε από αυτή την ασθένεια στις 22 Δεκεμβρίου 2018 σε νοσοκομείο στο Μπονχάιντεν του Βελγίου.

## Βραβεία
*Ο Μπουργκέν έλαβε πολλά βραβεία κατά τη διάρκεια της καριέρας του, από τα οποία το πιο αξιοσημείωτο είναι το μετάλλιο Φιλντς το 1994.
*Το 2009 ο Μπουργκέν εξελέγη ξένο μέλος της Βασιλικής Σουηδικής Ακαδημίας Επιστημών.
*Το 2010 έλαβε το Βραβείο Shaw για τα Μαθηματικά.
*Το 2012, τιμήθηκε μαζί με τον Τέρενς Τάο με το Βραβείο Κράφοορντ στα Μαθηματικά από τη Βασιλική Σουηδική Ακαδημία Επιστημών.
*Το 2015, ανακηρύχθηκε βαρόνος από τον βασιλιά Φίλιππο του Βελγίου.
*Το 2016, βραβεύτηκε με το Βραβείο Breakthrough στα Μαθηματικά 2017.
*Το 2017, έλαβε τα βραβεία Leroy P. Steele 2018.

## Επιλεγμένες δημοσιεύσεις
### Ἀρθρα
*  (See Banach space and martingale.)
* 
* 
* 
* 
* 
* 
* 
* 
* 
*  (See Sobolev space.)
* 
* 
* 
* Bourgain, Jean  (See Lindelöf hypothesis.)

### Βιβλία
* 
* 
*  (Bourgain's research on nonlinear dispersive equations was, according to Carlos Kenig, "deep and influential".)
* 
* 

## Βιβλιογραφία
* Mathematical Aspects of Nonlinear Dispersive Equations (AM-163) - Jean Bourgain, Carlos E. Kenig, Sergiu Klainerman
*Green's Function Estimates for Lattice Schrodinger Operators and Application.-Jean Bourgain
*Global Solutions of Nonlinear Schrodinger Equations -Jean Bourgain

## Παραπομπές


## Εξωτερικοί σύνδεσμοι

*Jean Bourgain - Mac Tutor

Κατηγορία:Μαθηματικοί αναλυτές
Κατηγορία:Βέλγοι μαθηματικοί
Κατηγορία:Μαθηματικοί του 20ού αιώνα
Κατηγορία:Μαθηματικοί του 21ου αιώνα
Κατηγορία:Βραβευμένοι με Μετάλλιο Φιλντς
Σεισμός της Σμύρνης (1688)

Ο **σεισμός της Σμύρνης του 1688** σημειώθηκε στις 11:45 της 10ης Ιουλίου. Το επίκεντρό του ήταν κοντά στη Σμύρνη της Οθωμανικής Αυτοκρατορίας (σημερινής Τουρκίας) και είχε εκτιμώμενο μέγεθος 7 βαθμών της κλίμακας Ρίχτερ. Προκάλεσε εκτεταμένες ζημιές, κατάρρευση χιλιάδων κτηρίων, πυρκαϊά, εξαφάνιση πολλών πηγών νερού, μικρού μεγέθους τσουνάμι στο Αιγαίο και περίπου 16.000 νεκρούς.

Μεταξύ των νεκρών ήταν ο τότε Μητροπολίτης Σμύρνης Ιγνάτιος, που καταπλακώθηκε από το κτήριο της Μητρόπολης, ο Πατριάρχης Αλεξανδρείας Παρθένιος, που παρεπιδημούσε στην Σμύρνη, καθώς και ο Γάλλος Πρόξενος Φαμπρ. Ο σεισμός κατέστρεψε ολοσχερώς τον ναό της Αγίας Φωτεινής, ο οποίος επανοικοδομήθηκε λίγο αργότερα.

## Συνέπειες
Όταν ανοικοδομήθηκε η πόλη, τα σπίτια ήταν κυρίως ξύλινα, εκτός από τα θεμέλια και τη βάση των τειχών όπου χρησιμοποιήθηκε πέτρα. Αυτό έκανε τα ανακατασκευασμένα κτίρια πιο ανθεκτικά σε μελλοντικούς σεισμούς.

## Παραπομπές


Κατηγορία:Ιστορία της Σμύρνης
Σμυρνη 1688
Ιερά Μητρόπολις Μιλήτου

Η **Ιερά Μητρόπολις Μιλήτου** είναι πρώην εκκλησιαστική επαρχία του Οικουμενικού Πατριαρχείου. Βρισκόταν στην Καρία της Μικράς Ασίας με έδρα την Μίλητο.

## Ιστορικά στοιχεία
Είναι άγνωστο πότε διαδόθηκε ο Χριστιανισμός στην περιοχή της Μιλήτου. Εκεί αποβιβάστηκε ο Απόστολος Παύλος ερχόμενος από την Σάμο και σε άλλο του πέρασμα από την πόλη άφησε για λίγες ημέρες μέχρι να αναρρώσει τον μαθητή του Τρόφιμο.

Η Επισκοπή Μιλήτου δημιουργήθηκε πάντως πριν τον 3ο αιώνα, οπότε ο πρώτος γνωστός της επίσκοπος, ο Καισάριος, έθαψε τον Άγιο Θύρσο μετά το μαρτύριό του στην πόλη. Η επισκοπή εκείνη την εποχή ήταν επαρχία της Μητρόπολης Αφροδισιάδος. Τον 6ο αιώνα η επισκοπή ανυψώθηκε σε Αρχιεπισκοπή και τον 12ο σε Μητρόπολη χωρίς να έχει εξαρτώμενες επισκοπές. Τον 14ο αιώνα, λόγω της Οθωμανικής εισβολής και ελλείψει ποιμνίου, υποβιβάστηκε πάλι σε επισκοπή και ο επίσκοπος Μιλήτου υπαγόταν στον Μητροπολίτη Αφροδισιάδος.

Το 1990 ανυψώθηκε πάλι σε Μητρόπολη.

### Επισκοπικός κατάλογος

## Παραπομπές


## Πηγές
* 
* 

Κατηγορία:Πρώην Μητροπόλεις του Οικουμενικού Πατριαρχείου Κωνσταντινουπόλεως
Κατηγορία:Τιμητικές επισκοπές στην Ασία
Κατηγορία:Ιερά Μητρόπολις Αφροδισιάδος
Αρζανηνή

[thumb|Χάρτης των επαρχιών του 
[Βασίλειο της Αρμενίας (αρχαιότητα)|Βασιλείου της Αρμενίας το 150, συμπεριλαμβανομένης της Αρζανηνής]]

Η **Αρζανηνή** (αρμενικά: Աղձնիք *Αγτζνίκ*) ήταν ιστορική περιοχή στα νοτιοδυτικά του αρχαίου βασιλείου της Αρμενίας. Κυβερνήθηκε από έναν από τους τέσσερις μπιντάχς (τοπάρχες) της Αρμενίας, τους υψηλότερους ευγενείς υπό του βασιλέως που κυβερνούσαν τις παραμεθόριες περιοχές του βασιλείου. Πιθανή πρωτεύουσά της ήταν η πόλη-φρούριο Αρζήν. Η περιοχή βραχυπρόθεσμα κατέστη πρωτεύουσα της Αρμενίας κατά τη διάρκεια της βασιλείας του Μεγάλου Τιγράνη, ο οποίος έκτισε εκεί την ομώνυμη πόλη Τιγρανόκερτα. Η Αρζανηνή τέθηκε υπό την άμεση φεουδαρχία της Ρωμαϊκής Αυτοκρατορίας μετά την Ειρήνη της Νισίβιδος το 298. Επανήλθε για λίγο υπό τον έλεγχο των Αρμενίων περί το 371 αλλά σύντομα χάθηκε ξανά μετά τη διχοτόμηση της Αρμενίας το 387.

## Γεωγραφία
Η Αρζανηνή βρισκόταν μεταξύ του δυτικού Τίγρη και των ανατολικών Ορέων του Ταύρου, καλύπτοντας έκταση περίπου 15.102 τετραγωνικών χιλιομέτρων. Βρισκόταν στα ανατολικά του Νυμφαίου ποταμού και στα δυτικά του Κεντρίτη ποταμού (αμφότεροι παραπόταμοι του Τίγρη). Η περιοχή ήταν φυσικά χωρισμένη μεταξύ του ορεινού τμήματος πιο κοντά στον Ταύρο στα βόρεια, το οποίο είχε εξαιρετικά ψυχρό κλίμα, και του πεδινού τμήματος στον νότο, το οποίο είχε θερμό και ξηρό κλίμα. Η Αρζανηνή ήταν φημισμένη για τα ποτάμια και τις πηγές της, καθώς και τα ορυχεία σιδήρου και μολύβδου. Η κτηνοτροφία, η αμπελοκαλλιέργεια και η οινοποίηση ήταν καλά ανεπτυγμένες στην επαρχία. Η επαρχία είχε περίπου επτά φρούρια.

## Παραπομπές

## Πηγές
* 
* 
* 

Κατηγορία:Επαρχίες της Μεγάλης Αρμενίας
Κατηγορία:Ιστορία της Επαρχίας του Μπατμάν
Κατηγορία:Δυτική Αρμενία
Προφήτης Ηλίας Ημαθίας

Ο **Προφήτης Ηλίας** είναι ακατοικητός οικισμός της Κεντρικής Μακεδονίας στην Περιφερειακή Ενότητα Ημαθίας, ο οποίος βρίσκεται, στις όχθες του Αλιάκμονα σε υψόμετρο 70 μέτρα. Απέχει περίπου 6 χλμ. ΝΑ. από το κέντρο της Βέροιας (έδρα του δήμου) και 2 χλμ. ΝΑ. από τα Ασώματα. Πρόκειται για την Ιερά Μονή της Παναγίας Πανυμνήτου και Προφήτη Ηλία από την οποία σώζεται μόνο το καθολικό της. Aναφέρεται επίσημα, ως ξεχωριστός οικισμός, για πρώτη φορά το 1971 να απογράφεται στην κοινότητα Αγίας Βαρβάρας και το Δήμο Βέροιας ενώ σύμφωνα με την απογραφή του 2011 δεν έχει μόνιμους κατοίκους. Οι απογραφές πληθυσμού είναι: 

## Παραπομπές


Κατηγορία:Χωριά της περιφερειακής ενότητας Ημαθίας
Κατηγορία:Δήμος Βέροιας
Κάστρο των Πίκο

Το **Κάστρο των Πίκο** (στα ιταλικά *Castello dei Pico*) είναι ένα κάστρο στο κέντρο της πόλης Μιράντολα, στην επαρχία της Μόντενα της Ιταλίας.

Διάσημο στην Ευρώπη ως θρυλικό απόρθητο φρούριο, ανήκε στον Οίκο του Πίκο ντέλα Μιράντολα, ο οποίος κυβέρνησε την πόλη για τέσσερις αιώνες (1311-1711) και ο οποίος το εμπλούτισε κατά την περίοδο της Αναγέννησης με σημαντικά έργα τέχνης.

Το κάστρο, που δεσπόζει στη μεγάλη πλατεία Costituente και τη λεωφόρο Circonvallazione (χτισμένο στη θέση των αρχαίων τειχών, που κατεδαφίστηκαν κατά τη διάρκεια του 19ου αιώνα), αποκαταστάθηκε το 2006 μετά από πολλά χρόνια εγκατάλειψης, αλλά στη συνέχεια υπέστη σοβαρές ζημιές από τους σεισμούς της Βόρειας Ιταλίας το 2012, που το κατέστησαν και πάλι άχρηστο.

## Δείτε επίσης
*Δουκάτο της Μιράντολα
*Τζοβάννι Πίκο ντελλά Μιράντολα

## Παραπομπές


## Εξωτερικοί σύνδεσμοι
* 

Πίκο
Παλατίτσια Ημαθίας

Τα **Παλατίτσια** είναι οικισμός της Κεντρικής Μακεδονίας στην Περιφερειακή Ενότητα Ημαθίας.

## Γεωγραφικά - ιστορικά στοιχεία
Τα Παλατίτσια βρίσκονται περίπου 21 χλμ. νοτιοανατολικά από την Βέροια (έδρα του δήμου), δίπλα και ανατολικά της Βεργίνας. Στα βορειοδυτικά του χωριού περνάει ο Αλιάκμονας ποταμός ενώ βορειοανατολικά είναι η Μελίκη και νοτιοανατολικά η Συκιά. Στα δυτικά και ανάμεσα με την γειτονική  Βεργίνα βρίσκεται ο αρχαιολογικός χώρος Βεργίνας (Αιγών). Ενοριακός ναός είναι η εκκλησία Κοίμησης της Θεοτόκου ενώ πολύ σημαντικός θεωρείται ο κοιμητηριακός του Αγίου Δημητρίου στη νοτιοδυτική άκρη του. Πρόκειται για βυζαντινή εκκλησία η οποία βρίσκεται στα όρια του αρχαιολογικού χώρου και χρονολογείται τον 16ο αιώνα. Είναι φτιαγμένη με αρχιτεκτονικά μέλη, που προέρχονται από το ανάκτορο του Φιλίππου του Β΄ στις Αιγές.

## Διοικητικά - πληθυσμιακά στοιχεία
Aναφέρονται επίσημα, μετά τους Βαλκανικούς Πολέμους και την απελευθέρωση της Μακεδονίας, το 1918 στο ΦΕΚ 152Α - 09/07/1918 να ορίζονται έδρα της ομώνυμης νεοϊδρυθείσας κοινότητας. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι αποτελούν την κοινότητα Παλατιτσίων η οποία υπάγεται στη Δημοτική Ενότητα Βεργίνας του Δήμου Βέροιας ενώ σύμφωνα με την απογραφή του 2011 απογράφησαν 834 κάτοικοι. Οι απογραφές πληθυσμού μετά τον Β' Παγκόσμιο Πόλεμο είναι: 

## Εξωτερικοί σύνδεσμοι

* Φωτογραφίες της Παλατίτσιας από τον ιστότοπο https://discoververia.gr/.
* Παλιά φωτογραφία της Παλατίτσιας από την Δημόσια Κεντρική Βιβλιοθήκη της Βέροιας.
* Ο Μέγας Αλέξανδρος στη βυζαντινή εκκλησία του Αγίου Δημητρίου Παλατιτσίων της Βέροιας από τον ιστότοπο https://www.mononews.gr/.
* Η Θυσία του Γαλακτού στα Παλατίτσια από τον ιστότοπο https://apotomi.gr/.

## Παραπομπές


Κατηγορία:Χωριά της περιφερειακής ενότητας Ημαθίας
Κατηγορία:Δήμος Βέροιας
Συκιά Ημαθίας

Η **Συκιά** ή **Συκέα** είναι οικισμός της Κεντρικής Μακεδονίας στην Περιφερειακή Ενότητα Ημαθίας.

## Γεωγραφικά - ιστορικά στοιχεία
Η Συκιά βρίσκεται κοντά στον ποταμό Κρασοπούλη σε υψόμετρο 340 μέτρων. Απέχει περίπου 21 χλμ. ΝΑ. από την Βέροια (έδρα δήμου) και 10 χλμ. ΝΑ. της Βεργίνας. Ενοριακός ναός είναι η εκκλησία του Τιμίου Προδρόμου. Στο χωριό δραστηριοποιείται ο Πολιτιστικός Μορφωτικός Σύλλογος «ΒΑΝΤΑ», ο οποίος διοργανώνει το "ετήσιο αντάμωμα" όπου συγκεντρώνονται κάτοικοι και ξενιτεμένοι καθώς και τη "Γιορτή της Τσιγαρίδας" που γίνεται τη δεύτερη μέρα των Χριστουγέννων.

Aναφέρεται επίσημα, γραμμένη ως Συκιά, μετά τους Βαλκανικούς Πολέμους και την απελευθέρωση της Μακεδονίας, το 1918 στο ΦΕΚ 152Α - 09/07/1918 να προσαρτάται στην τότε κοινότητα Παλατιτσίων. Το 1940 το όνομά της διορθώθηκε σε Συκέα και το 1965 με το ΦΕΚ 190Α - 26/10/1965 ορίστηκε έδρα της ομώνυμης νεοϊδρυθείσας κοινότητας. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι αποτελεί την κοινότητα Συκέας η οποία υπάγεται στη Δημοτική Ενότητα Βεργίνας του Δήμου Βέροιας ενώ σύμφωνα με την απογραφή του 2011 απογράφησαν 278 κάτοικοι. Οι απογραφές πληθυσμού μετά τον Β' Παγκόσμιο Πόλεμο είναι: 

## Εξωτερικοί σύνδεσμοι

*  από την Δημόσια Κεντρική Βιβλιοθήκη της Βέροιας.
* Συκιά Ημαθίας από ψηλά στο https://www.youtube.com/.

## Παραπομπές


Κατηγορία:Χωριά της περιφερειακής ενότητας Ημαθίας
Κατηγορία:Δήμος Βέροιας
Καλή Παναγία Ημαθίας

Η **Καλή Παναγία** ή **[[Μονή Παναγίας Δοβρά]]** είναι μοναστήρι αλλά απογράφεται και ως οικισμός της Κεντρικής Μακεδονίας στην Περιφερειακή Ενότητα Ημαθίας.

## Γεωγραφικά - Ιστορικά στοιχεία
Η Καλή Παναγία βρίσκεται στους νοτιοανατολικούς πρόποδες του όρους Βέρμιο σε υψόμετρο 280 μέτρα, σε κατάφυτη τοποθεσία με πανοραμική θέα προς την πεδιάδα της Κεντρικής Μακεδονίας και πρόκειται ουσιαστικά για την Μονή Παναγίας Δοβρά ή Ιερά Μονή της Καλής Παναγίας. Απέχει περίπου 5  χλμ. ΒΔ. από το κέντρο της Βέροιας (έδρα του δήμου) και 6 χλμ. ΝΔ. (οδικά) από την Πατρίδα. Aναφέρεται επίσημα ως ξεχωριστός οικισμός, γραμμένος ως *Ντοβρά*, το 1926 στο ΦΕΚ 401Α - 12/11/1926 να μετονομάζεται σε Καλή Παναγία. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι, μαζί με την Πατρίδα αποτελούν την κοινότητα Πατρίδος η οποία υπάγεται στη Δημοτική Ενότητα Δοβρά του Δήμου Βέροιας ενώ σύμφωνα με την απογραφή του 2011 απογράφησαν 28 κάτοικοι. Οι απογραφές πληθυσμού μετά τον Β' Παγκόσμιο Πόλεμο είναι:  

## Παραπομπές


## Εξωτερικοί σύνδεσμοι
* 

Κατηγορία:Χωριά της περιφερειακής ενότητας Ημαθίας
Κατηγορία:Δήμος Βέροιας
Έρεν Κρούγκερ

Ο **Έρεν Κρούγκερ** (αγγλικά: *Ehren Kruger*, 5 Οκτωβρίου 1972) είναι Αμερικανός σεναριογράφος και παραγωγός. Είναι περισσότερο γνωστός για τα σενάρια που έγραψε για τις τρεις ταινίας της *[[Transformers (σειρά ταινιών)|σειράς Transformers]]*: *[[Transformers: Η εκδίκηση των ηττημένων|Η Εκδίκηση των Ηττημένων]]* (Revenge of the Fallen, 2099), *[[Transformers 3]]* (Dark of the Moon, 2010) και *[[Transformers 4: Εποχή Αφανισμού|Εποχή Αφανισμού]]* (Age of Extinction, 2014). Έχει επίσης γράψει σενάρια για το είδος του τρόμου με πιο σημαντικές τις ταινίες: *[[Scream 3]]* (2000), *[[Σήμα κινδύνου]]* (The Ring, 2002) και τη συνέχεια *[[Σήμα κινδύνου 2]]* (The Ring 2, 2005).

Το 2022 έγραψε μαζί με τους Έρικ Γουόρεν Σίνγκερ και Κρίστοφερ Μακουάρι το σενάριο για την ταινία *[[Top Gun: Maverick]]* και έλαβε υποψηφιότητα για Όσκαρ Καλύτερου Διασκευασμένου Σεναρίου.

## Φιλμογραφία

## Παραπομπές


## Εξωτερικοί σύνδεσμοι

* Ο  στο IMDb

Κατηγορία:Αμερικανοί σεναριογράφοι
Κατηγορία:Αμερικανοί παραγωγοί ταινιών
Αρσούς

Η **Αρσούς** (τουρκικά: Arsuz, αραβικά: أرسوز) είναι πόλη και διαμέρισμα στην Επαρχία Χάταϊ της Τουρκίας. Στους αρχαίους χρόνους, ήταν γνωστή ως **Ρωσός** (πολυτονικώς αναγράφεται Ῥῶσός και Ῥωσός) και ήταν πρώην επισκοπική και τιμητική έδρα.

Η Αρσούς αποτελούσε μέρος του διαμερίσματος Αλεξανδρέττας της επαρχίας Χάταϊ. Το κέντρο της πόλης βρίσκεται 40 χιλιόμετρα νότια της Αλεξανδρέττας και 118 χιλιόμετρα από την Αντιόχεια (το διοικητικό κέντρο της επαρχίας Χάται).

Ο πληθυσμός της ανέρχεται στους 90.456 κατοίκους, βάσει το 2018.

## Δημογραφικά στοιχεία
Ο Γερμανός περιηγητής Μάρτιν Χάρτμαν απαρίθμησε 31 οικισμούς στον οθωμανικό ναχιγιέ ονόματι Αρσούζ, εκ των οποίων οι 10 αποτελούνταν από Αλαουίτες (381 σπίτια), οι 8 από Τούρκους (205 σπίτια) και οι 12 χωρίς καμία πληροφορία. Η πόλη της Αρσούντος (70 σπίτια) ήταν σχεδόν εξ ολοκλήρου ελληνική με εξαίρεση τρεις αραβικές και μία τουρκική οικογένεια.

## Παραπομπές


Κατηγορία:Αρχαίοι ελληνικοί αρχαιολογικοί τόποι στην Τουρκία
Κατηγορία:Οικισμοί στην Επαρχία του Χατάι
Κατηγορία:Ιστορία της Επαρχίας του Χατάι
Κατηγορία:Πόλεις της Τουρκίας
Κατηγορία:Παράκτιοι οικισμοί στην Τουρκία
Κατηγορία:Καθολικές τιμητικές επισκοπές στην Ασία